กฎกระทรวงกฎกระทรวงกำหนดบริเวณห้ามก่อสร้างดัดแปลง หรือเปลี่ยนการใช้อาคารบางชนิดหรือบางประเภทในพื้นที่บางส่วนในท้องที่ตำบลกระบี่น้อย ตำบลทับปริกตำบลไสไทยตำบลกระบี่ใหญ่ และตำบลปากน้ำอำเภอเมืองกระบี่จังหวัดกระบี่พ.ศ.๒๕๔๗[๑] อาศัยอำนาจตามความในมาตรา๕ (๓) แห่งพระราชบัญญัติควบคุมอาคารพ.ศ. ๒๕๒๒และมาตรา ๘ (๑๐) แห่งพระราชบัญญัติควบคุมอาคารพ.ศ. ๒๕๒๒ซึ่งแก้ไขเพิ่มเติมโดยพระราชบัญญัติควบคุมอาคาร (ฉบับที่ ๓) พ.ศ. ๒๕๔๓อันเป็นพระราชบัญญัติที่มีบทบัญญัติบางประการเกี่ยวกับการจำกัดสิทธิและเสรีภาพของบุคคลซึ่งมาตรา ๒๙ ประกอบกับมาตรา ๓๑ มาตรา ๓๕ มาตรา ๔๘มาตรา ๔๙ และมาตรา ๕๐ ของรัฐธรรมนูญแห่งราชอาณาจักรไทยบัญญัติให้กระทำได้โดยอาศัยอำนาจตามบทบัญญัติแห่งกฎหมายรัฐมนตรีว่าการกระทรวงมหาดไทยโดยคำแนะนำของคณะกรรมการควบคุมอาคารออกกฎกระทรวงไว้ดังต่อไปนี้ข้อ๑ ในกฎกระทรวงนี้อาคารพาณิชยกรรมประเภทค้าปลีกค้าส่ง หมายความว่าอาคารที่ใช้เพื่อประโยชน์ในการขายปลีก หรือขายส่ง หรือทั้งขายปลีกและขายส่งซึ่งสินค้าอุปโภคและบริโภคหลายประเภทที่ใช้ในชีวิตประจำวันแต่ไม่หมายความรวมถึงตลาดตามกฎหมายว่าด้วยการสาธารณสุข และอาคารที่มีกิจกรรมหลักเพื่อใช้ดำเนินการเพื่อส่งเสริมหรือจำหน่ายสินค้าซึ่งเป็นผลิตผลหรือผลิตภัณฑ์ของชุมชนบริเวณที่ ๑ หมายความว่าพื้นที่บริเวณดังต่อไปนี้ทิศเหนือเป็นเส้นตั้งฉากกับศูนย์กลางทางหลวงแผ่นดินหมายเลข ๔ (ถนนเพชรเกษม) ตรงจุดที่อยู่ห่างจากทางหลวงแผ่นดินหมายเลข๔ (ถนนเพชรเกษม) บรรจบกับทางหลวงจังหวัดหมายเลข๔ (ถนนเพชรเกษม ไปอำเภออ่าวลึก) ไปทางทิศตะวันตกเฉียงเหนือตามแนวทางหลวงแผ่นดินหมายเลข๔ (ถนนเพชรเกษม) เป็นระยะ๑,๕๐๐ เมตร และขนานระยะ ๑,๐๐๐เมตร กับเขตเทศบาลเมืองกระบี่ ไปทางทิศตะวันออก บรรจบกับเส้นตรงที่ต่อจากเขตเทศบาลเมืองกระบี่หลักเขตที่ ๒ทิศตะวันออกเป็นเส้นตรงที่ต่อจากเขตเทศบาลเมืองกระบี่ หลักเขตที่ ๒ไปทางทิศเหนือบรรจบกับเส้นขนานระยะ ๑,๐๐๐ เมตรกับเขตเทศบาลเมืองกระบี่ เลียบแนวเขตเทศบาลเมืองกระบี่ไปทางทิศใต้ ถึงหลักเขตที่ ๖ทิศใต้เป็นเส้นเลียบแนวเขตเทศบาลเมืองกระบี่ จากหลักเขตที่ ๖ ถึงหลักเขตที่ ๘และเป็นเส้นตรงไปทางทิศตะวันตกเฉียงใต้บรรจบกับแนวเขตป่าไม้ถาวรตามมติคณะรัฐมนตรีตรงจุดที่บรรจบกับคลองจิหลาดฝั่งตะวันออกเลียบคลองจิหลาดฝั่งตะวันออกไปทางทิศตะวันตกเฉียงเหนือ บรรจบถนนท่าเรือฟากตะวันออกทิศตะวันตกเลียบถนนท่าเรือฟากตะวันออก ไปทางทิศตะวันออกเฉียงเหนือบรรจบแนวเขตป่าสงวนแห่งชาติป่าคลองจิหลาด เลียบแนวเขตป่าสงวนแห่งชาติป่าคลองจิหลาดไปทางทิศเหนือและเป็นเส้นขนานระยะ ๑,๕๐๐ เมตรกับศูนย์กลางทางหลวงจังหวัดหมายเลข ๔๒๐๐ (ถนนวัชระ) และศูนย์กลางทางหลวงแผ่นดินหมายเลข๔ (ถนนเพชรเกษม) บรรจบจุดเริ่มต้นเว้นแต่พื้นที่บริเวณที่๒บริเวณที่ ๒ หมายความว่าพื้นที่บริเวณดังต่อไปนี้ทิศเหนือจดทางหลวงแผ่นดินหมายเลข ๔ (ถนนเพชรเกษม) ฟากใต้ตรงจุดที่อยู่ห่างจากทางหลวงแผ่นดินหมายเลข ๔ (ไปอำเภออ่าวลึก) บรรจบทางหลวงแผ่นดินหมายเลข๔ (ถนนเพชรเกษม) ตามแนวขนานระยะ๑๐๐ เมตร เลียบทางหลวงแผ่นดินหมายเลข ๔ (ถนนเพชรเกษม) ฟากใต้ไปทางทิศตะวันออกถึงจุดที่ทางหลวงหมายเลข ๔ (ถนนเพชรเกษม) บรรจบกับถนนมหาราชทิศตะวันออกเลียบถนนมหาราชฟากตะวันตกไปทางทิศตะวันออกเฉียงใต้บรรจบถนนจุฑามาตย์เลียบถนนจุฑามาตย์ฟากตะวันออกไปทางทิศเหนือบรรจบถนนธงไชยเลียบถนนธงไชยฟากใต้ไปทางทิศตะวันออกบรรจบทางหลวงแผ่นดินหมายเลข ๔๑๑ (ถนนอุตรกิจ) เลียบทางหลวงแผ่นดินหมายเลข๔๑๑ (ถนนอุตรกิจ) ฟากตะวันตกไปทางทิศใต้บรรจบถนนปานุราช เลียบถนนปานุราชฟากเหนือไปทางทิศตะวันตกบรรจบถนนหุตางกูร เลียบถนนหุตางกูร ฟากตะวันตกและถนนรอดบุญไปทางทิศตะวันตกเฉียงใต้บรรจบทางหลวงแผ่นดินหมายเลข ๔๒๐๐ (ถนนวัชระ) เลียบถนนทางหลวงแผ่นดินหมายเลข๔๒๐๐ ฟากตะวันตก ไปทางทิศใต้ บรรจบถนนท่าเรือทิศใต้เลียบถนนท่าเรือฟากเหนือ ไปทางทิศตะวันตก บรรจบแนวเขตเทศบาลเมืองกระบี่ทิศตะวันตกเลียบแนวเขตเทศบาลเมืองกระบี่ไปทางทิศเหนือ บรรจบแนวเขตป่าสงวนแห่งชาติป่าคลองจิหลาด เลียบแนวเขตป่าสงวนแห่งชาติป่าคลองจิหลาดจนบรรจบกับแนวเขตเทศบาลเมืองกระบี่เลียบแนวเขตเทศบาลเมืองกระบี่ไปทางทิศตะวันตกเฉียงเหนือบรรจบจุดที่อยู่ตามแนวขนานระยะ ๑๐๐ เมตร กับทางหลวงแผ่นดินหมายเลข ๔๐๓๔ (ถนนกระบี่) เป็นเส้นขนานระยะ๑๐๐ เมตร กับศูนย์กลางทางหลวงแผ่นดินหมายเลข ๔๐๓๔ (ถนนกระบี่) ไปทางทิศตะวันออกและขนานระยะ ๑๐๐ เมตร กับศูนย์กลางถนนนภาจรัส บรรจบจุดที่อยู่ตามแนวขนานระยะ ๑๐๐เมตร กับศูนย์กลางทางหลวงแผ่นดินหมายเลข ๔๒๐๐ (ถนนวัชระ) เป็นแนวขนานระยะ๑๐๐ เมตร กับศูนย์กลางทางหลวงแผ่นดินหมายเลข ๔๒๐๐ (ถนนวัชระ) ไปทางทิศเหนือบรรจบทางหลวงแผ่นดินหมายเลข ๔ (ถนนเพชรเกษม)ทั้งนี้ไม่รวมถึงสถานที่ราชการ สถาบันการศึกษา และศาสนสถาน ทั้งนี้ ตามแผนที่ท้ายกฎกระทรวงนี้ข้อ๒ ให้กำหนดพื้นที่บางส่วนในท้องที่ตำบลกระบี่น้อยตำบลทับปริก ตำบลไสไทย ตำบลกระบี่ใหญ่ และตำบลปากน้ำ อำเภอเมืองกระบี่จังหวัดกระบี่ภายในบริเวณแนวเขตตามแผนที่ท้ายกฎกระทรวงนี้เป็นบริเวณห้ามก่อสร้างอาคารชนิดและประเภทดังต่อไปนี้(๑) ภายในบริเวณที่๑ ห้ามบุคคลใดก่อสร้างอาคารพาณิชยกรรมประเภทค้าปลีกค้าส่งที่มีพื้นที่ใช้สอยอาคารรวมกันเพื่อประกอบกิจการในอาคารหลังเดียวกันหรือหลายหลังตั้งแต่๓๐๐ ตารางเมตรขึ้นไป(๒) ภายในบริเวณที่๒ ห้ามบุคคลใดก่อสร้างอาคารดังต่อไปนี้(ก) อาคารพาณิชยกรรมประเภทค้าปลีกค้าส่งที่มีพื้นที่ใช้สอยอาคารรวมกันเพื่อประกอบกิจการในอาคารหลังเดียวกันหรือหลายหลังเกิน๑,๐๐๐ ตารางเมตร(ข) อาคารพาณิชยกรรมประเภทค้าปลีกค้าส่งที่มีพื้นที่ใช้สอยอาคารรวมกันเพื่อประกอบกิจการในอาคารหลังเดียวกันหรือหลายหลังตั้งแต่๓๐๐ ตารางเมตร แต่ไม่เกิน ๑,๐๐๐ ตารางเมตร เว้นแต่อาคารพาณิชยกรรมประเภทค้าปลีกค้าส่งนั้นเป็นไปตามข้อกำหนดดังต่อไปนี้๑. ที่ดินแปลงที่ตั้งอาคารจะต้องอยู่ติดถนนสาธารณะที่มีช่องทางจราจรไม่น้อยกว่า๔ ช่องทาง หรือมีขนาดเขตทางไม่น้อยกว่า ๒๐ เมตรและจะต้องบรรจบกับถนนสาธารณะที่มีขนาดเขตทางที่เท่ากันหรือมากกว่า๒. แนวศูนย์กลางปากทางเข้าออกของรถยนต์ต้องอยู่ห่างจากทางร่วมทางแยกที่เป็นทางบรรจบกันของถนนสาธารณะที่มีขนาดเขตทางตั้งแต่๑๔ เมตรขึ้นไป ไม่น้อยกว่า ๑๐๐ เมตร๓. มีที่ว่างไม่น้อยกว่า๗๐ ใน ๑๐๐ ส่วนของพื้นที่ดินที่ใช้เป็นที่ตั้งอาคาร๔. มีค่าสูงสุดของอัตราส่วนพื้นที่อาคารรวมกันทุกชั้นของอาคารทุกหลังต่อพื้นที่ที่ใช้เป็นที่ตั้งอาคารไม่เกิน๑.๕ ต่อ ๑๕. มีอัตราส่วนของพื้นที่ว่างที่จัดให้เป็นสวนหรือบริเวณปลูกต้นไม้หรือการนันทนาการต่อพื้นที่ของแปลงที่ดินที่ใช้เป็นที่ตั้งอาคาร ไม่น้อยกว่าร้อยละ๒๐๖. มีที่ว่างด้านหน้าของอาคารห่างจากเขตทางของถนนสาธารณะไม่น้อยกว่า๕๐ เมตรโดยวัดระยะจากขอบนอกสุดของอาคารถึงริมเขตทางด้านที่ติดกับแปลงที่ดินที่ใช้เป็นที่ตั้งอาคาร๗. มีที่ว่างด้านข้างและด้านหลังของอาคารห่างจากเขตที่ดินของผู้อื่นหรือเขตทางของถนนสาธารณะไม่น้อยกว่า ๑๕ เมตรโดยวัดระยะจากขอบนอกสุดของอาคารถึงเขตที่ดินของผู้อื่นหรือริมเขตทางด้านที่ติดกับแปลงที่ดินที่ใช้เป็นที่ตั้งอาคาร๘. อาคารที่มีความสูงเกิน๑๐ เมตร ต้องมีระยะห่างจากแนวเขตที่ดินซึ่งเป็นที่ตั้งอาคารศูนย์ราชการหลักของจังหวัดหรืออำเภอ ศาสนสถาน โบราณสถานหรือสถานศึกษาไม่น้อยกว่า ๕๐๐ เมตรโดยวัดระยะจากขอบนอกสุดของอาคารที่ขออนุญาตถึงแนวเขตที่ดินของสถานที่ดังกล่าว๙. มีที่จอดรถยนต์ไม่น้อยกว่า๑ คัน ต่อพื้นที่อาคาร ๔๐ ตารางเมตร เศษของ ๔๐ ตารางเมตรให้คิดเป็น ๔๐ ตารางเมตร๑๐. ที่พักมูลฝอยต้องมีระยะห่างจากเขตที่ดินของผู้อื่นหรือถนนสาธารณะไม่น้อยกว่า๑๐ เมตร และต้องมีระยะห่างจากสถานที่ประกอบอาหารและสถานที่เก็บอาหารไม่น้อยกว่า ๔เมตร แต่ถ้าที่พักมูลฝอยมีขนาดความจุเกิน ๓ ลูกบาศก์เมตรต้องมีระยะห่างจากสถานที่ดังกล่าวไม่น้อยกว่า ๑๐ เมตรและสามารถขนย้ายมูลฝอยได้โดยสะดวกข้อ๓ ภายในบริเวณพื้นที่ที่กำหนดตามข้อ๒ ห้ามบุคคลใดดัดแปลง หรือเปลี่ยนการใช้อาคารใดๆให้เป็นอาคารชนิดหรือประเภทที่มีลักษณะต้องห้ามตามที่กำหนดในข้อ ๒ข้อ๔อาคารที่มีอยู่แล้วในบริเวณพื้นที่ที่กำหนดตามข้อ ๒ก่อนหรือในวันที่กฎกระทรวงนี้ใช้บังคับ ให้ได้รับยกเว้นไม่ต้องปฏิบัติตามกฎกระทรวงนี้แต่ห้ามดัดแปลงหรือเปลี่ยนการใช้อาคารดังกล่าวให้เป็นอาคารชนิดหรือประเภทที่มีลักษณะต้องห้ามตามที่กำหนดในข้อ๒ข้อ๕อาคารที่ได้รับใบอนุญาตหรือใบรับแจ้งการก่อสร้าง ดัดแปลงหรือเปลี่ยนการใช้ตามกฎหมายว่าด้วยการควบคุมอาคาร หรือที่ได้รับอนุญาตตามกฎหมายเฉพาะว่าด้วยกิจการนั้นก่อนวันที่กฎกระทรวงนี้ใช้บังคับและยังก่อสร้าง ดัดแปลง หรือเปลี่ยนการใช้ไม่แล้วเสร็จให้ได้รับการยกเว้นไม่ต้องปฏิบัติตามกฎกระทรวงนี้แต่จะขอเปลี่ยนแปลงการอนุญาตหรือการแจ้งให้เป็นการขัดต่อกฎกระทรวงนี้ไม่ได้ให้ไว้ ณ วันที่ ๑ กันยายนพ.ศ. ๒๕๔๗โภคิน พลกุลรัฐมนตรีว่าการกระทรวงมหาดไทยแผนที่ท้ายกฎกระทรวงกำหนดบริเวณห้ามก่อสร้างดัดแปลง หรือเปลี่ยนการใช้อาคารบางชนิดหรือบางประเภทในพื้นที่บางส่วนในท้องที่ตำบลกระบี่น้อยตำบลทับปริก ตำบลไสไทย ตำบลกระบี่ใหญ่และตำบลปากน้ำอำเภอเมืองกระบี่ จังหวัดกระบี่พ.ศ.๒๕๔๗ [ดูข้อมูลจากภาพกฎหมาย]หมายเหตุ :- เหตุผลในการประกาศใช้กฎกระทรวงฉบับนี้คือ เนื่องจากได้มีประกาศกระทรวงมหาดไทย เรื่อง กำหนดบริเวณห้ามก่อสร้าง ดัดแปลงหรือเปลี่ยนการใช้อาคารบางชนิดหรือบางประเภท ในพื้นที่บางส่วนในท้องที่ตำบลไสไทยตำบลทับปริก ตำบลกระบี่น้อย ตำบลกระบี่ใหญ่ และตำบลปากน้ำ อำเภอเมืองกระบี่จังหวัดกระบี่ ลงวันที่ ๙ กันยายน ๒๕๔๖ ซึ่งมีผลใช้บังคับตั้งแต่วันที่ ๑๓ กันยายน๒๕๔๖ เป็นต้นมา แต่มาตรา ๑๓ วรรคสอง แห่งพระราชบัญญัติควบคุมอาคาร พ.ศ.๒๕๒๒ บัญญัติว่าถ้าไม่มีการออกกฎกระทรวงหรือข้อบัญญัติท้องถิ่นภายในหนึ่งปีนับแต่วันที่ประกาศนั้นมีผลใช้บังคับให้ประกาศดังกล่าวเป็นอันยกเลิก และโดยที่สมควรห้ามก่อสร้าง ดัดแปลงหรือเปลี่ยนการใช้อาคารบางชนิดหรือบางประเภทในบริเวณดังกล่าวต่อไป เพื่อประโยชน์ในด้านการรักษาคุณภาพสิ่งแวดล้อมการผังเมือง และการอำนวยความสะดวกแก่การจราจร จึงจำเป็นต้องออกกฎกระทรวงนี้สุภาพร/พิมพ์๑๐กุมภาพันธ์ ๒๕๔๘ศุภสรณ์/ธัญกมล/ตรวจ๒๒เมษายน ๒๕๔๘A+B[๑] รก.๒๕๔๗/พ๕๑ก/๑/๓ กันยายน ๒๕๔๗